b'\n_START_ARTICLE_\nMogollon\n_START_SECTION_\nZemljepisna lega\n_START_PARAGRAPH_\nOzemlje te kulture se je raz\xc5\xa1irjalo na jugozahodu Nove Mehike, od tod segalo na bli\xc5\xbenje mehi\xc5\xa1ko podro\xc4\x8dje (Chihuahua) in na del vzhodnega in severnega dela Arizone. V njeni sose\xc5\xa1\xc4\x8dini so se na ameri\xc5\xa1kem jugozahodu razvile kulture Starih Pueblov, Hohokamcev in Patayancev in v odnosu do teh sosednjih kultur so Mogollonci zasedali jugovzhodni del obmo\xc4\x8dja.\n_START_SECTION_\nZna\xc4\x8dilnosti\n_START_PARAGRAPH_\nMogollonska kultura je nastala na za\xc4\x8detku na\xc5\xa1ega \xc5\xa1tetja.  Bila je prva kultura ameri\xc5\xa1kega Jugozahoda, znotraj katere sta se postopoma razvijala kmetovanje in lon\xc4\x8darstvo, pri \xc4\x8demer se je njena lon\xc4\x8devina s stiliziranimi podobami \xc5\xbeivali ali ljudi (pogosto v \xc4\x8drno-belih barvah) lo\xc4\x8devala od lon\xc4\x8devine sosednjih kultur. Kmetovanje v Mogollonski kulturi je obsegalo gojenje\xc2\xa0\xc2\xbbtreh sester\xc2\xab\xc2\xa0(koruze , bu\xc4\x8d in fi\xc5\xbeol a), poleg tega so se ukvarjali tudi z gojenjem tobaka, pa tudi z izdelovanjem obla\xc4\x8dil. Poznali so obredna sredi\xc5\xa1\xc4\x8da, ki se imenujeo kiva. Okrog leta 1.100 so pri\xc4\x8deli graditi pueble iz opeke, ki je bila o\xc5\xbegana na soncu . Pueble so pogosto gradili tako, da so bili naslonjeni na strmo gorsko steno. Po letu 1.400 je kultura Mogollon zatonila in se umaknila \xc5\xbee propadajo\xc4\x8di kulturi Starih Pueblov .'